́еши ли, ка́кѡ возводи́тельнѣ по ѡбраще́нію, си́рѣчь бж҃е́ственну взира́нію къ бг҃у прему́дрѣпрострѣ́выйся: илѝ ѿ су́щихъ, бг҃а горѣ̀ простира́яся ви́дитъ, илѝ ѿ писа́нія, илѝ зна́менательна, илѝ каковы́млибо ѡ́бразомъ бж҃е́ственна, соединя́ется съ бг҃омъ и бг҃отвори́мь є́сть, не то́кмѡ же, но и бо́гъ рече́ся по и́мени таковы́й; єли́цы бо, глаго́летъ, у́мныхъ и слове́сныхъ къ бг҃онача́льнагѡ сокрове́нства соедине́нію, єли́ка си́ла по всему̀ ѡбрати́шася, и къ бж҃е́ствєннымъ єгѡ̀ ѡсія́ніямъ єли́кѡ дости́гнути мо́щно, непреста́ннѡ горѣ̀ простира́ются, є́же по си́лѣ а́ще лѣ́ть є́сть рещѝ бг҃оподража́ніемъ, и бж҃ескагѡ тождеиме́нства сподо́бишася